61. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 91 της 13/18 Μαρτ. 1991 (ΦΕΚ Α΄ 42) Σύσταση Ειδικής Υπηρεσίας Δημοσίων Έργων (ΕΥΔΕ) για τη μελέτη και κατασκευή των μεγάλων συγκοινωνιακών έργων Νομού Αττικής. Με την παρ. 1 του άρθρ. 3 του Π.Δ. 166/1417 Ιουν. 1996 (ΦΕΚ Α΄ 125), (κατωτ. αριθ. 102), η άνω Ειδική Υπηρεσία μεταφέρθηκε με το προσωπικό της, στη Γεν. Γραμματεία Συγχρηματοδοτουμένων Δημ. Έργων του ΥΠΕΧΩΔΕ. Έχοντας υπόψη: 1)Τις διατάξεις της παρ. 1 του άρθρ. 5 του Νόμ. 679/1977 (ΦΕΚ Α΄ 245/77), όπως τροποποιήθηκαν με την παρ. 1 του άρθρ. 23 του Νόμ. 1418/1984 (ΦΕΚ 23Α΄/84). 2)Τις 59/1991 γνωμοδότηση του Συμβουλίου της Επικρατείας, μετά από πρόταση του Υπουργού Περιβάλλοντος, Χωροταξίας και Δημοσίων Έργων, αποφασίζουμε: Άρθρ.1.-1.Συνιστάται προσωρινά, σύμφωνα με τις διατάξεις της παρ. 1 του άρθρ. 5 του Νόμ. 679/1977, όπως τροποποιήθηκαν με την παρ. 1 του άρθρ. 23 του Νόμ. 1418/1984, Ειδική Υπηρεσία Δημοσίων Έργων με τίτλο «Ειδική Υπηρεσία Δημοσίων Έργων Μελέτης και Κατασκευαστής Μεγάλων Συγκοινωνιακών Έργων Νομού Αττικής» (ΕΥΔΕ Συγ/κών Έργων Αττικής) και με αρμοδιότητα την επίβλεψη και τον άμεσο έλεγχο της μελέτης και κατασκευής των κατωτέρω μεγάλων συγκοινωνιακών έργων του Νομού Αττικής: α)Ελεύθερη λεωφόρος Ελευσίνας-Σταυρού-Σπάτων. β)Περιφερειακή οδός Υμηττού. γ)Λεωφόρος Κύμης. δ)Ζεύξη Περάματος-Σαλαμίνας. ε)Λεωφόρος Αργυρουπόλεως-Σπάτων. Για τις νέες αρμοδιότητες της άνω Δ/νσης Οδικών Έργων, περιφέρειας Αττικής, βλ. παρ. 2 άρθρ. 3 Π.Δ. 166/14-17 Ιουν. 1996, (ΦΕΚ Α΄ 125), κατωτ. αριθ. 102. «2.Η Υπηρεσία αυτή ασκεί τα καθήκοντα της Προϊσταμένης Αρχής σύμφωνα με τις διατάξεις που ισχύουν για την εκτέλεση των Δημοσίων Έργων όσον αφορά την κατασκευή των μεγάλων συγκοινωνιακών έργων του Νομού Αττικής. (Αντί για τη σελ.90,5439(α) Σελ.90,5439(β) Τεύχος 1229-Σελ.21 Για την μελέτη των ανωτέρω έργων καθήκοντα Προϊσταμένης Αρχής ασκεί το Υπουργείο Περιβάλλοντος, Χωροταξίας και Δημοσίων Έργων δια της αρμόδιας Δ/νσης Μελετών Έργων Οδοποιΐας της Γενικής Γραμματείας Δημοσίων Έργων και καθήκοντα Δ/νουσας Υπηρεσίας ασκεί η ανωτέρω ΕΥΔΕ. Για την άσκηση των καθηκόντων της Προϊσταμένης Αρχής της κατασκευής των έργων συνιστώνται τα εξής Τμήματα: α)Τμήμα Κατασκευών με αντικείμενο τη συγκέντρωση στοιχείων για παρόμοια έργα από άλλες χώρες, τη σύνταξη σχεδίων προδιαγραφών τευχών δημοπράτησης και την παρακολούθηση της κατασκευής των έργων. β)Τμήμα Διοικητικού-Οικονομικού με αντικείμενο την παροχή υπηρεσιών Γραμματείας και Λογιστηρίου και την τεχνοοικονομική παρακολούθηση της εκτέλεσης και λειτουργίας των έργων, τη συγκέντρωση στοιχείων από τη λειτουργία τους κ.λπ. Για την άσκηση των καθηκόντων Δ/νουσας Υπηρεσίας της κατασκευής των έργων συνιστάται Τμήμα Κατασκευής Έργων». Η παρ. 2 αντικαταστάθηκε ως άνω από το άρθρ. 1 του Π.Δ. 513/30 Νοεμ.-12 Δεκ. 1991 (ΦΕΚ Α΄ 190) Άρθρ.2.-1.Της ανωτέρω ΕΥΔΕ και των Τμημάτων αυτής προΐστανται υπάλληλοι ΠΕ όλων των κλάδων. 2.Η στελέχωση της ΕΥΔΕ και των Τμημάτων αυτής γίνεται με μόνιμους ή με σύμβαση υπαλλήλους που υπηρετούν στην Γενική Γραμματεία Δημοσίων Έργων. Άρθρ.3.-1.Ο Προϊστάμενος της ΕΥΔΕ ή σε περίπτωση απουσίας ή κωλύματος αυτού ο αρμόδιος για το συζητούμενο θέμα Τμηματάρχης συμμετέχει στα αρμόδια Τμήματα του Συμβουλίου Δημοσίων Έργων ως Εισηγητής χωρίς ψήφο και εισηγείται για θέματα σχετικά με τις αρμοδιότητες της ΕΥΔΕ. 2.Τον Προϊστάμενο απουσιάζοντα ή κωλυόμενο αναπληρώνει ο Προϊστάμενος του Τμήματος Μελετών και Κατασκευών. Άρθρ.4.-Έδρα της ανωτέρω ΕΥΔΕ ορίζεται η Αθήνα και η διάρκεια λειτουργίας της ορίζεται εξαετής και εντάσσεται στη Γενική Διεύθυνση Συγκοινωνιακών Έργων. Σελ.90,5440(β) Τεύχος 1229-Σελ.22 Άρθρ.5.-Η ισχύς του Δ/τος αυτού αρχίζει από τη δημοσίευσή του στην Εφημερίδα της Κυβερνήσεως.